SPORAZUM

između Europske unije i Islanda o zaštiti oznaka zemljopisnog podrijetla poljoprivrednih i prehrambenih proizvoda

EUROPSKA UNIJA,

s jedne strane, i

ISLAND

s druge strane,

dalje u tekstu „stranke”,

BUDUĆI DA SU stranke suglasne promicati među sobom skladan razvoj oznaka zemljopisnog podrijetla kako su definirane u članku 22. stavku 1. Sporazuma o trgovinskim aspektima prava intelektualnog vlasništva (TRIPS) i poticati trgovinu poljoprivrednim i prehrambenim proizvodima s oznakama zemljopisnog podrijetla koji potječu s područjâ stranaka,

BUDUĆI DA se Sporazumom o Europskom gospodarskom prostoru (Sporazum o EGP-u) osigurava uzajamno priznavanje i zaštitu oznaka zemljopisnog podrijetla vina, aromatiziranih vina i jakih alkoholnih pića,

SPORAZUMJELI SU SE KAKO SLIJEDI:

Članak 1.

Područje primjene

1. Ovaj se Sporazum primjenjuje na priznavanje i zaštitu oznaka zemljopisnog podrijetla poljoprivrednih i prehrambenih proizvoda osim vina, aromatiziranih vina i alkoholnih pića podrijetlom s područjâ stranaka.

2. Oznake zemljopisnog podrijetla jedne stranke druga stranka zaštićuje na temelju ovog Sporazuma samo ako su obuhvaćene područjem primjene zakonodavstva iz članka 2.

Članak 2.

Utvrđene oznake zemljopisnog podrijetla

1. Nakon razmatranja zakonodavstva Islanda navedenog u dijelu A Priloga I. Europska unija dolazi do zaključka da to zakonodavstvo ispunjava elemente utvrđene u dijelu B Priloga I.

2. Nakon razmatranja zakonodavstva Europske unije navedenog u dijelu A Priloga I. Island dolazi do zaključka da to zakonodavstvo ispunjava elemente utvrđene u dijelu B Priloga I.

3. Island, nakon završetka postupka prigovora, u skladu s dijelom C Priloga I. i nakon razmatranja oznaka zemljopisnog podrijetla poljoprivrednih i prehrambenih proizvoda Europske unije navedenih u Prilogu II. koje je Europska unija registrirala na temelju zakonodavstva iz stavka 2., zaštićuje te oznake zemljopisnog podrijetla u skladu s razinom zaštite utvrđenom u ovom Sporazumu.

4. Europska unija, nakon završetka postupka prigovora, u skladu s dijelom C Priloga I. i nakon razmatranja oznaka zemljopisnog podrijetla poljoprivrednih i prehrambenih proizvoda Islanda navedenih u Prilogu II. koje je Island registrirao na temelju zakonodavstvu iz stavka 1., zaštićuje te oznake zemljopisnog podrijetla u skladu s razinom zaštite utvrđenom u ovom Sporazumu.

Članak 3.

Dodavanje novih oznaka zemljopisnog podrijetla

1. Stranke su suglasne o mogućnosti dodavanja novih oznaka zemljopisnog podrijetla koje treba zaštititi u Prilog II. u skladu s člankom 10. stavkom 3. nakon završetka postupka prigovora u skladu s dijelom C Priloga I. i nakon razmatranja oznaka zemljopisnog podrijetla kako je navedeno u članku 2. stavcima 3. i 4. na zadovoljstvo obiju stranaka.

2. Stranka nije dužna kao oznaku zemljopisnog podrijetla zaštititi naziv koji je u sukobu s nazivom neke biljne sorte ili životinjske pasmine i koji bi stoga potrošače mogao dovesti u zabludu o pravom podrijetlu proizvoda.

Članak 4.

Područje primjene zaštite oznaka zemljopisnog podrijetla

1. Oznake zemljopisnog podrijetla navedene u Prilogu II., uključujući one dodane na temelju članka 3., zaštićene su od:

2. Zaštićene oznake zemljopisnog podrijetla ne postaju generičke na područjima stranaka.

3. Ako su oznake zemljopisnog podrijetla u potpunosti ili djelomično homonimi, zaštita se odobrava svakoj oznaci, pod uvjetom da je korištena u dobroj vjeri i uz odgovarajuće uzimanje u obzir lokalne i tradicionalne upotrebe te stvarnog rizika zabune. Stranke zajednički odlučuju o praktičnim uvjetima korištenja na temelju kojih će se homonimne oznake zemljopisnog podrijetla međusobno razlikovati, uzimajući u obzir potrebu osiguravanja jednakog tretmana dotičnih proizvođača te nedovođenja potrošača u zabludu. Neće se registrirati homonimi koji potrošača dovode u zabludu o tome da proizvodi dolaze s nekog drugog područja, čak i ako je naziv točan s obzirom na stvarno područje, regiju ili mjesto podrijetla dotičnog proizvoda.

4. Ako stranka, u kontekstu pregovora s trećom zemljom, predloži zaštitu oznake zemljopisnog podrijetla te treće zemlje, a taj je naziv homonim oznake zemljopisnog podrijetla druge stranke, potonja se o tome obavješćuje i dobiva mogućnost očitovanja prije nego što se naziv zaštiti.

5. Ništa u ovom Sporazumu ne obvezuje stranku da zaštiti oznaku zemljopisnog podrijetla druge stranke koja nije zaštićena ili je prestala biti zaštićena u svojoj zemlji podrijetla. Stranke se međusobno obavješćuju o prestanku zaštite oznake zemljopisnog podrijetla u njezinoj zemlji podrijetla. To obavješćivanje obavlja se u skladu s člankom 10. stavkom 3.

6. Ništa u ovom Sporazumu ne dovodi u pitanje pravo bilo koje osobe da u trgovačkom prometu koristi svoje ime ili ime svog prethodnika u poslovanju, osim ako se to ime koristi na način da se potrošače dovodi u zabludu.

Članak 5.

Pravo upotrebe oznaka zemljopisnog podrijetla

1. Naziv koji je zaštićen u skladu s ovim Sporazumom može upotrebljavati svaki gospodarski subjekt koji stavlja na tržište poljoprivredne i prehrambene proizvode koji su u skladu s odgovarajućom specifikacijom.

2. Čim se oznaka zemljopisnog podrijetla zaštiti u skladu s ovim Sporazumom, upotreba zaštićenog naziva ne podliježe registraciji korisnikâ ni dodatnim troškovima.

Članak 6.

Odnos prema žigovima

1. Stranke, po službenoj dužnosti ili na zahtjev zainteresirane stranke u skladu sa zakonodavstvom svake stranke, odbijaju registraciju ili proglašavaju ništavim žig koji odgovara bilo kojoj od situacija iz članka 4. stavka 1. u vezi sa zaštićenom oznakom zemljopisnog podrijetla za proizvode iste vrste, pod uvjetom da je zahtjev za registraciju žiga podnesen nakon datuma zahtjeva za registraciju oznake zemljopisnog podrijetla na dotičnom području.

2. Za oznake zemljopisnog podrijetla iz članka 2. datum zahtjeva za registraciju jest datum stupanja na snagu ovog Sporazuma.

3. Za oznake zemljopisnog podrijetla iz članka 3. datum zahtjeva za registraciju jest datum prijenosa zahtjeva za zaštitu oznake zemljopisnog podrijetla drugoj stranci.

4. Stranke nemaju obvezu zaštititi oznaku zemljopisnog podrijetla na temelju članka 3. ako zaštita, zbog ugleda ili dobre poznatosti konkretnog žiga, može potrošače dovesti u zabludu o pravom identitetu proizvoda.

5. Ne dovodeći u pitanje stavak 4., stranke zaštićuju oznake zemljopisnog podrijetla i u slučaju postojanja ranijeg žiga. Raniji žig znači žig čija upotreba odgovara jednoj od situacija iz članka 4. stavka 1., koji je bio prijavljen za registraciju, registriran ili utvrđen upotrebom ako je ta mogućnost predviđena dotičnim zakonodavstvom, u dobroj vjeri, na području jedne od stranaka prije datuma na koji je druga stranka podnijela zahtjev za zaštitu oznake zemljopisnog podrijetla na temelju ovog Sporazuma. Takav žig može se nastaviti upotrebljavati i produljivati neovisno o zaštiti oznake zemljopisnog podrijetla, pod uvjetom da u zakonodavstvu stranaka u području žigova ne postoje osnove za proglašavanje žiga ništavnim ili njegov opoziv.

Članak 7.

Izvršavanje

Tijela stranaka na primjeren način izvršavaju zaštitu predviđenu u člancima od 4. do 6. radi sprečavanja i, prema potrebi, zaustavljanja svake nezakonite upotrebe zaštićenih oznaka zemljopisnog podrijetla. Stranke također izvršavaju tu zaštitu na zahtjev zainteresirane stranke.

Članak 8.

Opća pravila

1. Uvoz, izvoz i stavljanje na tržište svih proizvoda iz članaka 2. i 3. obavljaju se u skladu sa zakonima i drugim propisima koji se primjenjuju na području stranke na kojem se proizvodi stavljaju na tržište.

2. Sva pitanja koja proizlaze iz specifikacija proizvoda s registriranim oznakama zemljopisnog podrijetla rješava Zajednički odbor osnovan u skladu s člankom 10.

3. Registraciju oznaka zemljopisnog podrijetla zaštićenih na temelju ovog Sporazuma može poništiti samo stranka iz koje proizvod potječe.

4. Specifikacija proizvoda iz ovog Sporazuma jest specifikacija koju su odobrila tijela stranke s čijeg područja potječe proizvod, uključujući sve odobrene izmjene.

Članak 9.

Suradnja i transparentnost

1. Stranke, neposredno ili u okviru Zajedničkog odbora osnovanog u skladu s člankom 10., održavaju kontakt o svim pitanjima koja se odnose na provedbu i funkcioniranje ovog Sporazuma. Stranka posebno može zahtijevati od druge stranke informacije u vezi sa specifikacijama proizvoda i njihovim izmjenama te kontaktnim točkama za odredbe o nadzoru.

2. Svaka stranka može objaviti specifikacije proizvoda ili njihov sažetak i kontaktne točke za odredbe o nadzoru u vezi sa zaštićenim oznakama zemljopisnog podrijetla druge stranke na temelju ovog Sporazuma.

Članak 10.

Zajednički odbor

1. Obje stranke suglasne su o tome da će osnovati Zajednički odbor koji se sastoji od predstavnika Europske unije i Islanda radi praćenja razvoja događaja povezanih s ovim Sporazumom i intenziviranja suradnje i dijaloga o oznakama zemljopisnog podrijetla.

2. Zajednički odbor donosi odluke konsenzusom. On utvrđuje svoj poslovnik. Zajednički odbor sastaje se na zahtjev jedne od stranaka, i to najkasnije 90 dana od podnošenja zahtjeva, naizmjence u Europskoj uniji i Islandu, u vrijeme i na mjestu te na način (što može uključivati sastanak putem videokonferencije) koje stranke zajednički utvrđuju.

3. Zajednički odbor također nadzire pravilno funkcioniranje ovog Sporazuma i može razmotriti svako pitanje povezano s njegovom provedbom i njegovim funkcioniranjem. Posebno je nadležan za:

Članak 11.

Stupanje na snagu

1. Ovaj Sporazum ratificiraju ili odobravaju stranke u skladu sa svojim internim postupcima.

2. Podložno stavku 3. ovaj Sporazum stupa na snagu prvog dana prvog mjeseca koji slijedi nakon datuma na koji se stranke međusobno obavijeste o tome da su postupci iz stavka 1. završeni.

3. Ako je taj datum prije datuma stupanja na snagu Sporazuma u obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode postignutog na temelju članka 19. Sporazuma o EGP-u, sastavljenog u Bruxellesu dvadeset trećeg ožujka godine dvije tisuće sedamnaeste, ovaj Sporazum stupa na snagu istoga dana kao i potonji sporazum.

Съставено в Брюксел на двадесет и трети март през две хиляди и седемнадесета година.

Hecho en Bruselas, el veintitrés de marzo de dos mil diecisiete.

V Bruselu dne dvacátého třetího března dva tisíce sedmnáct.

Udfærdiget i Bruxelles den treogtyvende marts to tusind og sytten.

Geschehen zu Brüssel am dreiundzwanzigsten März zweitausendsiebzehn.

Kahe tuhande seitsmeteistkümnenda aasta märtsikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Μαρτίου δύο χιλιάδες δεκαεπτά.

Done at Brussels on the twenty third day of March in the year two thousand and seventeen.

Fait à Bruxelles, le vingt trois mars deux mille dix-sept.

Sastavljeno u Bruxellesu dvadeset trećeg ožujka godine dvije tisuće sedamnaeste.

Fatto a Bruxelles, addì ventitré marzo duemiladiciassette.

Briselē, divi tūkstoši septiņpadsmitā gada divdesmit trešajā martā.

Priimta du tūkstančiai septynioliktų metų kovo dvidešimt trečią dieną Briuselyje.

Kelt Brüsszelben, a kétezer-tizenhetedik év március havának huszonharmadik napján.

Magħmul fi Brussell, fit-tlieta u għoxrin jum ta’ Marzu fis-sena elfejn u sbatax.

Gedaan te Brussel, drieëntwintig maart tweeduizend zeventien.

Sporządzono w Brukseli dnia dwudziestego trzeciego marca roku dwa tysiące siedemnastego.

Feito em Bruxelas, em vinte e três de março de dois mil e dezassete.

Întocmit la Bruxelles la douăzeci și trei martie două mii șaptesprezece.

V Bruseli dvadsiateho tretieho marca dvetisícsedemnásť.

V Bruslju, dne triindvajsetega marca leta dva tisoč sedemnajst.

Tehty Brysselissä kahdentenakymmenentenäkolmantena päivänä maaliskuuta vuonna kaksituhattaseitsemäntoista.

Som skedde i Bryssel den tjugotredje mars år tjugohundrasjutton.

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen